Stanislovas Kaulavičius

Stanislovas Kaulavičius (g. 1954 m. rugsėjo 15 d. Anykščių rajone) – pedagogas, Zarasų rajono visuomenės veikėjas.

 Biografija 
1972 m. baigė Anykščių Antano Vienuolio vidurinę mokyklą. 1972–1976 m. studijavo matematiką Vilniaus valstybiniame pedagoginiame institute.

Nuo 1976 m. Zarasų vakarinės (pamaininės) vidurinės mokyklos metodininkas, Lupenkos aštuonmetės mokyklos mokytojas, Zarasų rajono liaudies švietimo skyriaus mokyklų inspektorius. Nuo 1984 m. rugsėjo mėn. iki 1991 m. spalio mėn. Zarasų 2-osios vidurinės mokyklos direktorius. Nuo 1991 m. Zarasų rajono savivaldybės administracijos Švietimo skyriaus vedėjas.

Po savivaldybės administracijos struktūrų pertvarkymo 2009–2019 m. – Švietimo ir kultūros skyriaus vedėjas. 2019–2021 m. buvo Zarasų rajono savivaldybės administracijos Švietimo ir kultūros skyriaus mentorius.

 Šaltiniai 

 Nuorodos 
 S. Kaulavičius Anykštėnų biografijų žinyne

Kategorija:Lietuvos pedagogai
Kategorija:Lietuvos mokyklų direktoriai